Tárcái jelentek meg a "Jövő Népe", "Székelység" és az "Ellenzék" hasábjain, alkalmi beszédeit a "Református Szemle", "Vasárnapi Ujság", "Székely Napló" közölte. Könyvet írt kollégiumi tanárelődjéről "Mentovich Ferenc élete és működése" (Marosvásárhely, 1904) c. alatt, a maga idealista szellemében is értékelte a materialista bölcsész jelentőségét. Forrásértékű "A marosvásárhelyi ev. ref. kollégium története az 1848-49. évi szabadságharc alatt" (Kolozsvár 1905) c. munkája. A KZST tagja (1910-től), a társaság félszázados jubileumára kiadott "Ünnepi könyvben" (Marosvásárhely, 1930) újabb Mentovich-tanulmánnyal szerepelt. Tizenkét éven át a KZST alelnöke (1934-46).